La Ceiba
<s>La Ceiba je lučki grad i općina (municipio) od 214,917 stanovnika na sjeveru Hondurasa duž Honduraškog zaljeva.</s>

<s>On je administrativni centar Departmana Atlántida, treći po veličini grad Hondurasa, i njegova druga luka.</s>

<s>Geografske karakteristike</s>

<s>La Ceiba leži između ušća dviju rijeka Cangrejal (istok) i Danto (zapad) u Honduraški zaljev.</s><s>Od najveće honduraške luke Puerto Cortésa udaljen je 123 km zapadno, a od glavnog grada Tegucigalpe 193 km.</s>

<s>Ime je dobio po stablu Ceiba jednoj vrsti slezovke, koje je nekad svojom visokom krošnjom štitila od prekomjernog sunca stanovnike tada malenog grada.</s>

<s>Historija</s>

<s>Historija La Ceibe počinje 1877. kad je izabran njen prvi gradonačelnik Mariano Guiraud (1877.-1878.) građanin francuskog porijekla.</s><s>Ona  je proglašena općinom 23. augusta 1877., a titulu grada dobila je 24. jula 1893.</s>

<s>Od kad je 1902. osnovan Departman Atlántida La Ceiba je proglašena njegovim administrativnim centrom.</s>

<s>Privreda</s>

<s>Ekonomija grada La Ceiba bazira se uglavnom na luci u kojoj radi većina zaposlenih, ostali se bave trgovinom i turizmom.</s><s>U Ceibi ima sjedište moćna kompanija Stándard Fruit, koja je najveći izvoznik voća; naročito banana, ananasa i grejpa, iz Hondurasa.</s>

<s>Turizam postaje sve važniji za grad, jer ima lijepe karipske plaže sa bujnom tropskom vegetacijom.</s><s>Grad ima međunarodni aerodrom Goloson (IATA: LCE, ICAO: MHLC).</s>

<s>Pored grada nalazi se veliki Nacionalni park Pico Bonito i rezervat divljih životinja Cuero y Saldo.</s>

<s>Gradovi prijatelji</s>

<s>Broken Arrow, Sjedinjene Američke Države</s>

<s>Izvori</s>

<s>Vanjske veze</s>

<s>Municipio de La Ceiba  
 Welcome to La Ceiba, Honduras</s>

<s>Gradovi u Hondurasu</s>

